Diari Oficial de la Generalitat Valenciana


Sumari del DOGV 9456, del 25-10-2022 (2022/9763)

RESOLUCIÓ de 18 d'octubre de 2022. de la Vicepresidència i Conselleria d'Igualtat i Polítiques Inclusives, per la qual s'obri un nou termini de presentació de sol·licituds a l'empara de la convocatòria dels acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024 (servei de suport a l'emancipació i l'autonomia personal d'adolescents i persones joves extutelades o en risc d'exclusió social -oficines Mentora Plus-), en el marc del Pla de recuperació, transformació i resiliència, finançat per la Unió Europea NextGeneration-EU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9456

Data del DOGV
:   25-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9763


Data del document
:   18-10-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 18 d'octubre de 2022. de la Vicepresidència i Conselleria d'Igualtat i Polítiques Inclusives, per la qual s'obri un nou termini de presentació de sol·licituds a l'empara de la convocatòria dels acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024 (servei de suport a l'emancipació i l'autonomia personal d'adolescents i persones joves extutelades o en risc d'exclusió social -oficines Mentora Plus-), en el marc del Pla de recuperació, transformació i resiliència, finançat per la Unió Europea NextGeneration-EU. [2022/9763]  
  
  
La Llei 3/2019, de 18 de febrer, de la Generalitat, de serveis socials inclusius de la Comunitat Valenciana (DOGV Núm. 8491 de 21.02.2019), estableix en l'article 34.1.a l'acció concertada com a forma de provisió de les prestacions del Sistema Públic de Serveis Socials amb entitats privades d'iniciativa social, i en l'article 87.1 que «els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, accés i control siguen competència seua, i s'ajusten al procediment i als requisits que estableix aquesta llei i la normativa sectorial que siga aplicable».  
El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (DOGV núm. 8197 de 23.12.2017), d'ara en avant Decret 181/2017, aprova el reglament que regula els requisits, el procediment de selecció, el contingut i les condicions bàsiques per a la implantació, l'execució i el desenvolupament dels acords d'acció concertada.  
D'acord amb l'article 13 d'aquest decret, correspon a la persona titular de la conselleria competent en matèria de serveis socials efectuar, mitjançant una resolució, la convocatòria de concerts amb entitats d'iniciativa social, la qual ha de recollir aquells aspectes i elements que estableix aquesta norma, delimitar-ne l'objecte i, si escau, el nombre de places i les característiques de les prestacions susceptibles de concert, així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la continuïtat i garantia de qualitat necessàries del servei que estan prestant les entitats d'iniciativa social, sota els principis de transparència, publicitat i no discriminació.  
Dins de l'estructura orgànica de la Vicepresidència i Conselleria d'Igualtat i Polítiques Inclusives, tal com estableixen l'article 10 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i l'article 3 de l'Ordre 3/2021, de 30 de març, de la Vicepresidència i Conselleria d'Igualtat i Polítiques Inclusives, per la qual es desplega el Decret 170/2020, la Direcció General d'Infància i Adolescència exerceix les funcions en matèria d'infància i adolescència i les competències en concert de serveis derivats mitjançant, entre altres, les actuacions següents:  
1. Generar recursos que acompanyen la vida independent de les persones joves que compleixen la majoria d'edat quan estan sota una mesura de protecció i hi donen suport.  
2. Elaborar les propostes dels projectes normatius i de convocatòries relatius a l'àmbit de les competències atribuïdes, així com els documents tècnics, les instruccions i els procediments.  
3. Gestionar els concerts, en col·laboració i sense perjudici de les competències atribuïdes a la Direcció General de Gestió i Organització del Sistema, així com les subvencions i les prestacions en matèria de la seua competència.  
4. Prestar les mesures assistencials i de suport a l'emancipació necessàries per a fomentar l'autonomia personal i la competència social de les persones joves que hagen complit la majoria d'edat trobant-se sota una mesura de protecció, per a possibilitar la igualtat d'oportunitats.  
El Decret llei 6/2021, d'1 d'abril, del Consell, aprova les mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19. En el capítol VI regula el règim especial de gestió de les actuacions incloses en el Pla de recuperació, transformació i resiliència finançat pel Mecanisme Europeu de Recuperació i Resiliència i pels Fons REACT-EU per a donar suport a la recuperació després de la crisi de la Covid-19 (NextGeneration-EU).  
  
Per la Resolució de 27 de maig de 2022, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024: servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea NextGeneration-EU (DOGV núm.9352 de 01.06.2022), d'ara en avant Resolució de 27 de maig de 2022 o resolució de convocatòria, resolt per la persona titular de la direcció general amb competències en matèria d'infància i adolescència, per delegació de la persona titular de la Conselleria, mitjançant la Resolució de data 22 de setembre de 2022, de la Vicepresidència i Conselleria d'Igualtat i Polítiques Inclusives per la qual es resol el procediment de selecció de sol·licituds d'entitats d'iniciativa social, d'acció concertada en matèria de serveis socials en el sector d'infància i adolescència per als exercicis 2022, 2023 i 2024: servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea NextGeneration-EU (DOGV 9439, 30.09.2022).  
  
Aquesta resolució de convocatòria estableix en l'apartat I de l'annex II de condicions tècniques, com a objecte específic de la convocatòria, nou lots que s'indiquen a continuació:  
- 3 lots d'oficines Mentora Plus a la província d'Alacant:  
· Lot I. Alacant  
· Lot II. Elx Lot III. Torrevieja  
- 1 lot d'Oficina Mentora Plus a la província de Castelló:  
· Lot IV. Castelló de la Plana  
- 5 lots d'oficines Mentora Plus a la província de València:  
· Lot V. Gandia  
· Lot VI. Paterna  
· Lot VII. Torrent  
· Lot VIII. València I  
· Lot IX. València II  
El finançament és a càrrec del programa pressupostari 313.99 MRR polítiques inclusives, capítol IV, aplicació pressupostària 26.64.73.627.84.0, línia S1153000, Oficines Mentora Plus, servei de suport a l'autonomia personal i emancipació de persones joves, dels pressupostos de la Generalitat Valenciana per als anys 2022, 2023 i 2024, per uns imports d'1.124.659,87 euros per a 2022, 1.985.827,97 euros per a 2023 i d'1.193.151,66 euros per a 2024. La resolució proposada per als exercicis 2023 i 2024 queda condicionada a l'existència de crèdit adequat i suficient en els pressupostos d'aquests.  
De conformitat amb l'article 2 de l'annex I d'aquesta resolució de convocatòria, el termini de vigència del concert s'iniciarà l'1 d'octubre de 2022 i finalitzarà en tot cas el 31 de juliol de 2024, sense perjudici de la possible pròrroga.  
L'article 7.2.b de l'annex I de la convocatòria de referència disposa que si, durant el termini de vigència d'aquesta, existira crèdit adequat i suficient per a això i les necessitats del servei ho justificaren, l'òrgan facultat per a resoldre el procediment de concertació podrà així mateix obrir un nou termini de presentació de sol·licituds per a concertar els serveis que hagueren quedat deserts per falta de sol·licituds adequades.  
  
En virtut del que s'ha exposat, i fent ús de les facultats conferides per l'article 13 del Decret 181/2017, de 17 de novembre, del Consell, en relació amb article 7.2.b de l'annex I de la resolució de 27 de maig de 2022, abans esmentat, resolc:  
  
Primer. Objecte  
Constitueix l'objecte d'aquesta resolució l'obertura d'un nou termini de presentació de sol·licituds, a l'empara de la convocatòria dels acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024: servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea NextGeneration-EU, per a l'adjudicació del lot IX. València II, que ha quedat desert per no haver sigut sol·licitat per cap entitat d'iniciativa social en el termini inicial de presentació de sol·licituds.  
De conformitat amb article 7.2.b de l'annex I de la resolució de convocatòria, abans esmentat, l'obertura d'un nou termini de presentació de sol·licituds per a concertar serveis que hagen quedat deserts només podrà tindre lloc durant la vigència de la convocatòria, exigència que també es compleix, atés que l'article 2 de l'annex I de la convocatòria de referència postula que «en atenció al que s'estableix en l'article 9.2 del Decret 181/2017, el termini de vigència de la convocatòria s'iniciarà l'endemà de la data de publicació de la resolució de convocatòria en el Diari Oficial de la Generalitat Valenciana i finalitzarà el 31 de juliol de 2024.»  
Així mateix, les necessitats del servei ho justifiquen, perquè l'oferiment dels lots inicialment previstos en l'annex II de condicions tècniques de la Resolució de 27 de maig de 2022 es va fer per zones geogràfiques, atés el volum de població jove entre 15 i 25 anys i, d'acord amb aquest criteri, es va considerar pertinent convocar dos lots en el municipi de València, per la qual cosa si un d'aquests lots quedara desert, el nivell d'abast del recurs resultaria insuficient.  
  
Segon. Finançament  
Aquesta actuació serà finançada a càrrec del programa pressupostari 313.99 MRR polítiques inclusives, capítol IV, aplicació pressupostària 12.56.88.780.31.3, línia S1153000, Oficines Mentora Plus, servei de suport a l'autonomia personal i emancipació de persones joves, dels pressupostos de la Generalitat Valenciana per als anys 2022, 2023 i 2024, per uns imports totals d'1.124.659,87 euros per a 2022, 1.985.827,97 euros per a 2023 i d'1.193.151,66 euros per a 2024; la resolució proposada per als exercicis 2023 i 2024 queda condicionada a l'existència de crèdit adequat i suficient en els pressupostos d'aquests.  
  
No obstant això, en virtut de la resolució de 22 de setembre de 2022, abans esmentada, es va aprovar la concessió del concert social esmentat per als anys 2022, 2023 i 2024; per a l'exercici 2022, amb un import de 428.441,84 euros; per a l'exercici 2023, amb un import d'1.765.180,48 euros i per a l'exercici 2024, amb un import d'1.060.579,28 euros a càrrec del programa pressupostari esmentat; hi ha, per tant, crèdit sobrant en la línia esmentada per a convocar un nou termini de presentació de sol·licituds per al lot que ha quedat desert.  
  
  
Tercer. Requisits de les entitats sol·licitants  
Les entitats sol·licitants hauran de complir els requisits recollits en l'article 5 de l'annex I de la resolució de convocatòria, abans esmentada.  
  
Quart. Forma, termini i lloc de presentació de les sol·licituds  
La sol·licitud de participació en el procediment de concertació s'ha d'efectuar mitjançant el model que figura en l'annex IV de la resolució de convocatòria i que estarà accessible en la seu electrònica de la Generalitat, https://sede.gva.es (Procediments administratius) i en l'enllaç de la guia PROP següent formalitzada degudament i subscrita electrònicament per la persona que tinga la representació de l'entitat titular del servei objecte del concert. La presentació de les sol·licituds i la documentació annexa es realitzarà exclusivament de manera telemàtica:  
  
https://www.gva.es/es/inicio/procedimientos'id\_proc=22338&\*version=\*amp  
El termini de presentació de sol·licituds d'aquesta resolució, a l'empara de la convocatòria dels acords d'acció concertada en matèria de serveis socials en el sector d'infància i adolescència per als exercicis 2022, 2023 i 2024: servei de suport a l'emancipació i l'autonomia personal d'adolescents i persones joves extutelades o en risc d'exclusió social (oficines Mentora Plus), en el marc del Pla de recuperació, transformació i resiliència, finançat per la Unió Europea NextGeneration-EU, serà d'un mes a partir de l'endemà de la publicació en el Diari Oficial de la Generalitat Valenciana.  
  
D'acord amb l'article 14.1 del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, la validesa de la presentació de les sol·licituds o de la documentació en suport no electrònic requerirà l'esmena posterior en format electrònic.  
Tal com disposa l'article 68.4 de la Llei 39/2015, d'1 d'octubre, del procediment administratiu comú de les administracions públiques, en aquest cas es considerarà com a data de presentació de la sol·licitud aquella en la qual haja sigut realitzada l'esmena.  
A l'efecte de participació en aquesta convocatòria, es considera que la subscripció de la sol·licitud de concert social per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a sol·licitar l'oportú concert social, permetre l'accés a la Plataforma Autonòmica d'Interoperabilitat i autoritzar expressament la consulta interactiva de documentació.  
  
D'acord amb el que es disposa en l'article 28 de Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de la persona interessada, l'òrgan gestor del procediment està autoritzat per a obtindre directament les dades dels documents preceptius elaborats per qualsevol Administració i que per a aquest procediment són els assenyalats a continuació:  
a) Document d'identitat (DNI) de la persona que tinga la representació legal de l'entitat sol·licitant.  
b) Certificació que l'entitat està al corrent de les obligacions amb la Tresoreria General de la Seguretat Social.  
No obstant això, haurà de constar autorització expressa per a l'obtenció dels documents següents o, en cas contrari, haurà d'aportar-los l'entitat:  
a) Certificació que l'entitat està al corrent de les obligacions tributàries (Hisenda estatal. AEAT).  
b) Certificació que l'entitat està al corrent de les obligacions tributàries (Hisenda autonòmica de la Generalitat Valenciana).  
Així mateix, tots els tràmits que afecten les persones interessades per a l'exercici dels seus drets i obligacions, així com l'esmena de la sol·licitud, es realitzaran per mitjans electrònics.  
  
Cinqué. Documentació i informació que ha d'acompanyar la sol·licitud  
A més de la sol·licitud (el model de la qual consta en l'annex IV de la Resolució de 27.05.2022), la documentació que han de presentar les entitats que sol·liciten participar en el procediment de concertació serà la següent:  
a) Certificat acreditatiu de l'acord adoptat per l'òrgan competent de l'entitat en el qual s'autoritze la persona que tinga la representació legal la participació en el procediment de selecció i la sol·licitud del concert social (annex V de la Resolució de 27.05.2022)  
  
b) Certificat d'estar al corrent de les obligacions tributàries amb l'Agència Tributària, estatal i autonòmica, si no s'autoritza expressament la consulta interactiva d'aquestes obligacions (apartat L1 de la sol·licitud).  
c) Certificat d'estar al corrent dels pagaments amb la Tresoreria General de la Seguretat Social, en cas d'oposar-se a la consulta interactiva d'aquests pagaments (apartat L2 de la sol·licitud).  
d) Declaració responsable de l'entitat de no estar incursa en cap causa de prohibició per a concertar (apartat J de la sol·licitud).  
e) Memòria tècnica de funcionament del servei i activitats de l'entitat.  
f) Relació de professionals i personal d'atenció directa amb què compta el servei, amb indicació del nom i cognoms dels seus components, lloc de treball, titulació, tipus de relació laboral amb l'entitat titular, antiguitat, nombre d'hores diàries o setmanals de dedicació de cadascun d'ells i funcions que realitzen.  
Si la plantilla professional no estiguera contractada, s'haurà d'aportar un compromís de contractació del personal requerit per al funcionament correcte del servei, i s'ha d'aportar la documentació prèviament indicada en el termini d'un mes després de la formalització de l'acord d'acció concertada, així com una adscripció dels mitjans necessaris.  
  
g) Declaració responsable de la disponibilitat de l'immoble en el qual es presta el servei per un període no inferior a la vigència del concert (apartat E de la sol·licitud).  
h) Declaracions responsables corresponents a les clàusules socials (apartat F de la sol·licitud).  
i) Declaració responsable subscrita per la persona representant de l'entitat que tota persona que intervinga en la prestació del servei en exercir professió, ofici i activitat que implique contacte habitual amb persones menors d'edat, compleix el requisit de l'article 57 de la Llei orgànica 8/2021, de 4 de juny, de protecció integral a la infància i l'adolescència enfront de la violència, relatiu a no haver sigut condemnada per sentència ferma per qualsevol delicte contra la llibertat i indemnitat sexuals tipificats en el títol VIII de la Llei orgànica 10/1995, de 23 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal (apartat G de la sol·licitud). En el cas que alguna persona incomplira aquesta obligació de forma sobrevinguda, l'entitat hauria de procedir de manera immediata a la seua substitució.  
j) Escriptura o document de constitució, de modificació, estatuts o acta fundacional en què es faça constar els fins de l'entitat.  
k) Certificat de qualitat del servei, expedit en data anterior a la finalització del termini de presentació de sol·licituds. Les entitats que no puguen acreditar aquest requisit hauran de presentar una declaració responsable en la qual es comprometen a complir el que s'estableix en la disposició transitòria cinquena del Decret 181/2017.  
l) Model de domiciliació bancària, que estarà disponible en la seu electrònica.  
m) Declaració responsable de l'experiència de l'entitat en la gestió de centres, serveis i/o programes d'atenció al col·lectiu al qual es dirigeix l'acció concertada (apartat H de la sol·licitud).  
n) Declaració responsable del compliment de la solvència tècnica, així com de l'experiència mínima de les persones professionals que prestaran el servei.  
o) Declaració d'absència de conflicte d'interessos (DACI), annex VI de la Resolució de 27 de maig de 2022.  
p) Declaració de cessió i tractament de dades en relació amb l'execució d'actuacions del Pla de recuperació, transformació i resiliència (PRTR), annex VII.de la Resolució de 27 de maig de 2022  
q) Declaració responsable de compromís en relació amb l'execució d'actuacions del Pla de recuperació, transformació i resiliència (PRTR), annex VIII de la Resolució de 27 de maig de 2022.  
r) Declaració responsable en relació amb el servei de formació de l'equip professional.  
s) Certificats dels acords de col·laboració amb entitats públiques i/o privades. Haurà de presentar-se un document per cada acord de col·laboració, signat electrònicament per la persona representant legal de l'entitat amb la qual s'estableix est.  
t) Documentació acreditativa dels altres requisits per a tindre en compte en el barem.  
2. Durant la fase d'instrucció, l'Administració incorporarà d'ofici a l'expedient el certificat o document acreditatiu de la inscripció de l'entitat titular en Registre General de Titulars d'Activitats, de Serveis i Centres de Serveis Socials de la Comunitat Valenciana.  
  
  
Sisé. Òrgans competents per a la tramitació i resolució del procediment  
Quant a la competència per a la tramitació i resolució caldrà ajustar-se al que es disposa en els articles 9, 11 i 13 de l'annex I de la resolució de convocatòria.  
  
Seté. Criteris de valoració d'entitats i serveis  
Regeixen la valoració els criteris establits en l'article 10 de l'annex I de la resolució de convocatòria esmentada.  
  
Huité. Comissió d'avaluació  
La composició i les funcions de la comissió d'avaluació es detallen en l'article 11 de l'annex I de la resolució de convocatòria.  
  
Nové. Mòduls econòmics i criteris per a determinar la quantia dels serveis per concertar  
El finançament dels serveis concertats per la Generalitat a què es refereix aquesta convocatòria s'efectuarà d'acord amb els mòduls econòmics fixats en l'annex II de condicions tècniques de la resolució de convocatòria.  
  
Desé. Procediment de selecció  
Hi és aplicable el que es disposa en els articles 9 a 13 de l'annex I de la resolució de convocatòria.  
  
Onzé. Formalització dels concerts  
A aquest efecte cal ajustar-se al que s'estableix en els articles 17 i 18 de l'annex I de la resolució de convocatòria.  
  
Dotzé. Duració del concert  
El termini de vigència del concert s'iniciarà en data 1 de desembre de 2022 i finalitzarà el 31 de juliol de 2024, sense perjudici de la possible pròrroga.  
El concert podrà prorrogar-se, de mutu acord, amb anterioritat a la finalització i per resolució de l'òrgan competent per a la decisió, si concorren les circumstàncies determinades en l'article 35 del Decret 181/2017.  
  
Tretzé. Justificació, forma de pagament del concert i mesures de control  
La justificació de la prestació del servei i el pagament del concert s'efectuaran de conformitat amb el que es disposa en els articles 20 i 21 de la resolució de convocatòria. Quant a les accions de control i seguiment de la qualitat dels serveis, s'aplicarà el que s'estableix en els articles 22, 25 i 28 de l'annex I de la mateixa resolució.  
  
Catorzé. Condicions tècniques per a la realització de les corresponents prestacions i serveis  
Les condicions tècniques per a la prestació correcta dels serveis concertats es detallen en l'annex II de la resolució de convocatòria. Respecte a la revisió i modificació d'aquestes és aplicable l'article 31 de l'annex I de la resolució esmentada.  
  
Quinzé. Règim Jurídic  
La Resolució de 27 de maig de 2022 és aplicable en tot el que no s'estableix expressament en aquesta resolució.  
  
València, 18 d'octubre de 2022.- La vicepresidenta del Consell i consellera d'Igualtat i Polítiques Inclusives, p. d (Resolució 27 maig 2022): la directora general d'Infància i Adolescència: Rosa Josefa Molero Mañes.